**ELŐTERJESZTÉS**

**Kőszeg Város Önkormányzata Képviselő-testülete**

**2024. október 31-i ülésének**

**1. napirendi pontjához**

Tisztelt Képviselő-testület!

A szociális ellátásokról szóló 21/2021. (VIII. 27.) önkormányzati rendelet felülvizsgálatra került.

**Indokolás**

Kőszeg Város Önkormányzatának 2024. évi költségvetésében települési támogatásra 27.600.000 Ft került tervezésre. A még rendelkezésre álló támogatási összeg lehetővé teszi, hogy az idei évben a rászorulók a korábbi évekhez hasonlóan még egy települési támogatásban részesülhessenek. A települési támogatásokat a települési önkormányzatok szociális feladatainak ellátásra kapott központi támogatás fedezi, ez az állami támogatás kizárólag szociális célokra használható fel.

Téli települési támogatást az kapna, akinek családja 2024. január 1. és október 31. között a szociális ellátásokról szóló 21/2021. (VIII. 27.) önkormányzati rendelet (továbbiakban: Rendelet) alapján általános települési támogatásban (Rendelet 4-5. §), gyógyszertámogatásban (Rendelet 6. §), gyermek jogán adható támogatásban (Rendelet 7. §) gyermekek egészségügyi támogatásában (Rendelet 8. §), vagy rendkívüli települési támogatásban (Rendelet 9.§) részesült, ide értve ezek természetben nyújtott formáit is, továbbá az a személy, akinek a háztartása 2024. szeptember hónapban lakásfenntartási támogatásban (Rendelet 9/A. §), vagy önkormányzati bérlakások lakbéréhez nyújtandó támogatásban (Rendelet, 13.§) vagy szociális étkeztetési támogatásban (Rendelet 15/A.§) részesült.

A 2024. október 10-én rendelkezésre álló adatok alapján a támogatás összege 27.000 Ft lenne és körülbelül 240 család részesülhetne benne.

2024. áprilisában az akkori Kőszegi Szociális Gondozási Központban működő Hajléktalan Szálló megszűnt, az Idősek Otthona pedig 2024. július 1. napjától a Magyar Máltai Szeretetszolgálat Egyesülethez került át. A Hajléktalan Szállóra és az Idősek Otthonára vonatkozó rendelkezéseket ezért hatályon kívül kell helyezni a Rendeletben.

Az előterjesztést a Kulturális, Oktatási, Szociális, Egészségügyi és Sport bizottság, valamint a Pénzügyi, Jogi és Rendészeti bizottság megtárgyalta és egyhangúlag elfogadásra ajánlja.

Kérem a Tisztelt képviselő-testületet, hogy a rendelet-tervezetet elfogadni szíveskedjen!

Kőszeg, 2024. október 24.

A polgármester nevében:

**dr. Dömötör Ramóna**

mb. igazgatási osztályvezető



**ELŐZETES HATÁSVIZSGÁLATI LAP**

**Kőszeg Város Önkormányzata Képviselő-testületének**

a szociális ellátásokról szóló 21/2021. (VIII. 27.) önkormányzati rendelet

módosításáról szóló rendelettervezethez

**(a jogalkotásról szóló 2010. évi CXXX. törvény 17. §-a alapján)**

**A tervezett jogszabály várható következményei, különösen**

**I. társadalmi hatásai:**

A téli települési támogatás az alacsony jövedelemmel rendelkező családokat, személyeket kedvezően érinti. A Hajléktalan Szálló megszüntetésére és az Idősek Otthona átadására már korábban sor került, így jelen rendelet módosítása társadalmi hatást már nem fog kiváltani.

**II. gazdasági hatásai:**

A rendelet megalkotásával az önkormányzat kiadásai nem emelkednek.

**III. költségvetési hatásai:**

A rendelet megalkotásával az önkormányzat kiadásai a költségvetéshez képest nem változnak.

**IV. környezeti következményei:**

A tervezetnek környezeti következményei nincsenek.

**V. egészségi következményei:**

A tervezetnek egészségi következményei nincsenek.

**VI. adminisztratív terheket befolyásoló hatásai:**

A tervezet jelentős adminisztratív terhet jelent. Főként a téli települési támogatások tekintetében, hiszen annak megállapítása hivatalból történik, s előre láthatólag 240 családot érint. Azonban a jelenlegi humánerőforráson felül többlet igényt nem jelent.

**VII. megalkotásának szükségessége:**

A téli települési támogatás rendeletbe történő beépítése nem kötelező. A Hajléktalan Szállóra és az Idősek Otthonára vonatkozó rendelkezéseket szükséges hatályon kívül helyezni.

**VIII. a jogalkotás elmaradásának várható következményei:**

A helyi szabályozás elmaradása nem eredményez törvénysértést, azonban ellentmondást igen.

**IX. alkalmazásához szükséges személyi, szervezeti, tárgyi és pénzügyi feltételek:**

A jogszabály alkalmazásához szükséges személyi, szervezeti, tárgyi feltételek nem változnak, a pénzügyi feltételek az önkormányzat adott évi költségvetésében biztosítottak.

**Kőszeg Város Önkormányzata Képviselő-testületének**

**…/2024. (....) önkormányzati rendelete**

**a szociális ellátásokról szóló 21/2021.(VIII.27.) önkormányzati rendelet módosításáról**

Kőszeg Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 10. § (1) bekezdésében, 25. § (3) bekezdés b) pontjában, 32. § (1) bekezdés b) pontjában és (3) bekezdésében, 45. § (1) bekezdésében, 48. § (4) bekezdésében, 62.§ (2) bekezdésében, 92. § (1) bekezdés a) pontjában, 92. § (2) bekezdésében, 115. § (3) bekezdésében és a 132. § (4) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1.§**

1. A szociális ellátásokról szóló 21/2021.(VIII.27.) önkormányzati rendelet (a továbbiakban: Rendelet) 16.§ (1) bekezdése helyébe a következő rendelkezés lép:

„(1) Az önkormányzat az Szt. alapján az alábbi alapszolgáltatásokat biztosítja:

a) étkeztetés,

b) házi segítségnyújtás,

c) családsegítés,

d) nappali ellátás (Idősek Klubja, Nappali Melegedő).”

(2) A Rendelet 16.§ (3) bekezdése helyébe a következő rendelkezés lép:

„(3) Étkeztetés, házi segítségnyújtás, Idősek Klubja ellátási formák igénybevételének megkezdése előtt az ellátást igénylővel, illetve törvényes képviselőjével a megállapodást az intézmény vezetője köteles megkötni.”

**2.§**

(1) A Rendelet 20.§ (1)-(3) bekezdése helyébe a következő rendelkezések lépnek:

**„**(1) Az önkormányzat az Szt. 65/F. § (1) bekezdés a) pontja szerinti személyek nappali ellátását a Magyar Máltai Szeretetszolgálat Egyesülettel kötött ellátási szerződés alapján működő Idősek Klubja (Kőszeg, Dózsa Gy. u. 24.), valamint a Kőszegi Család- és Gyermekvédelmi Központ részeként működő Idősek Klubja (a továbbiakban: Idősek Klubja Horvátzsidány) (Horvátzsidány, Fő u. 6.) útján biztosítja.

(2) A Kőszegi Család- és Gyermekvédelmi Központ Idősek Klubja Horvátzsidány biztosítja

a) a szolgáltatás igénybevételét,

b) a részvételi lehetőséget a klub rendezvényein,

c) az életvitelhez szükséges segítséget.

(3) Az Idősek Klubja Horvátzsidány szolgáltatásait az intézményvezető két alkalommal megtagadhatja, további esetben a jogviszonyt megszünteti, ha az ellátott

a) a közösségre nézve agresszív, fenyegető magatartást tanúsít, vagy ittas állapotban van;

b) a közösség sérelmére szabálysértést vagy bűncselekményt követett el,

c) alapvető közegészségügyi- járványügyi szabályokat nem tart be.”

(2) A Rendelt 20.§ (5) bekezdése helyébe a következő bekezdés lép:

„(5)A horvátzsidányi Idősek Klubjában az intézményi térítési díj 59 Ft/ellátási nap.”

**3.§**

A Rendelet 21.§ (2) bekezdése helyébe a következő rendelkezés lép:

„(2) A nappali melegedő hajléktalan személyek és elsősorban a saját otthonukban élő személyek részére nyújt nappali ellátást. Az ellátás keretében

a) lehetőséget nyújt a napközbeni idő kulturált eltöltésére,

b) ételkészítési, ételmelegítési, tisztálkodási, mosási lehetőséget biztosít,

c) szociális ügyekben eligazít, segítséget nyújt, tanácsot ad.”

**4.§**

A Rendelet 24. §-a helyébe a következő rendelkezés lép:

„Az intézményi térítési díjat a képviselő-testület az intézményvezető javaslata alapján minden év február 28-áig felülvizsgálja és azt a helyben szokásos módon kihirdeti. Ezt követően az intézményi térítési díj év közben csak egy alkalommal – a szolgáltatási önköltség korrigálása esetén – módosító, amennyiben ezt tárgyidőszaki folyamatok indokolják.”

**5.§**

A Rendelet 1. melléklete helyébe az 1. melléklet lép.

**6.§**

A Rendelet II. fejezete a következő 7/B. alcímmel egészül ki:

„**7/B. Téli települési támogatás**

9/B. §(1) Egy alkalommal 27.000 Ft téli települési támogatásban részesül az a személy, akinek a családja 2024. január 1. és 2024. október 31. között a 4-9.§ vagy a 15/A. § alapján vagy akinek a háztartása 2024 szeptemberében a 9/A. § vagy a 13.§ alapján települési támogatásban részesült.

(2) A téli települési támogatás csak egy jogcímen állapítható meg a családban vagy a háztartásban a legutolsó települési támogatás iránti kérelmet benyújtó személy részére. A támogatás megállapítására hivatalból kerül sor. A támogatások folyósítása 2024. december 31-ig postai úton vagy banki átutalással történik.”

**7.§**

A Rendelet 19.§-ában, 21. § (1) bekezdésében és a 26.§-ában a „Kőszegi Szociális Gondozási Központ” szövegrész helyébe a „Kőszegi Család-és Gyermekvédelmi Központ” szöveg lép.

**8.§**

Hatályát veszti a Rendelet 20. alcíme és 21. alcíme.

**9.§**

Hatályát veszti a Rendelet 7/B. alcíme.

**10.§**

(1) Ez a Rendelet - a (2) bekezdésben foglalt kivétellel – a kihirdetést követő napon lép hatályba.

(2) A 9.§ 2025. január 1-jén lép hatályba.

**Dr. Zalán Gábor s.k. Básthy Béla s.k.**

jegyző polgármester

1. melléklet a …/2024. (X.…..) önkormányzati rendelethez

**„1. melléklet a 21/2021. (VIII. 27.) önkormányzati rendelethez**

***KÉRELEM***

***lakásfenntartási támogatás/ önkormányzati bérlakások lakbéréhez nyújtható támogatás\****

***megállapítására***

***1. Személyi adatok***

1.1. A kérelmező személyre vonatkozó adatok:

1.1.1. Neve: ........................................................................................................................................

1.1.2. Születési neve: .........................................................................................................................

1.1.3. Anyja neve: ..............................................................................................................................

1.1.4. Születés helye, ideje (év, hó, nap): ..........................................................................................

1.1.5. Lakóhelye: □ □ □ □ irányítószám ............................................................................. település

............................... ..utca/út/tér .............. házszám ............ épület/lépcsőház ............... emelet, ajtó

1.1.6. Tartózkodási helye: □ □ □ □ irányítószám .............................................................. település

................................ utca/út/tér .............. házszám ............ épület/lépcsőház ..... .......... emelet, ajtó

1.1.7. Társadalombiztosítási Azonosító Jele: □□□ □□□ □□□

1.1.8. Állampolgársága: .....................................................................................................................

1.1.9. Telefonszám (nem kötelező megadni): ....................................................................................

1.1.10. E-mail cím (nem kötelező megadni): ....................................................................................

1.2. Kérelmezővel közös háztartásban (azonos lakcímen) élők száma: ............ fő.

1.3. Kérelmező háztartásában élők személyi adatai:

|  |  |  |  |  |
| --- | --- | --- | --- | --- |
|  | A | B | C | D |
|  | Név (születési név) | Születési helye, ideje (év, hó, nap) | Anyja neve | Társadalombiztosítási Azonosító Jele |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |

***2. Jövedelmi adatok***

A kérelmező, valamint a vele közös háztartásban élő személyeknek a havi jövedelme forintban:

|  |  |  |  |  |  |  |  |
| --- | --- | --- | --- | --- | --- | --- | --- |
|  | A | B | C | | | | |
|  | A jövedelem típusa | Kérelmező | A kérelmezővel közös háztartásban élő további  személyek | | | | |
| 1. | Munkaviszonyból és más foglalkoztatási jogviszonyból származó ebből: közfoglalkoztatásból származó |  |  |  |  |  |  |
| 2. | Társas és egyéni vállalkozásból, őstermelői, illetve szellemi és más önálló tevékenységből származó |  |  |  |  |  |  |
| 3. | Táppénz, gyermekgondozási támogatások |  |  |  |  |  |  |
| 4. | Nyugellátás és egyéb nyugdíjszerű rendszeres szociális ellátások |  |  |  |  |  |  |
| 5. | Önkormányzat, járási hivatal és munkaügyi szervek által folyósított ellátások |  |  |  |  |  |  |
| 6. | Egyéb jövedelem |  |  |  |  |  |  |
| 7. | Összes jövedelem |  |  |  |  |  |  |

***3. Lakásviszonyok***

3.1. A támogatással érintett lakás nagysága: .............. m2.

3.2. A lakásban tartózkodás jogcíme: .................................................................

3.3 Önkormányzati bérlakásban él: igen/nem\*

***4. Nyilatkozatok***

4.1. A támogatást az alábbi lakhatáshoz kapcsolódó rendszeres kiadásra kérem (pl. villanyáram, gázfogyasztás, távhőszolgáltatás, lakbér): …………………………………………………

Nyilatkozom, hogy a lakásfenntartási támogatást lakcímemre/az alábbi folyószámlára kérem utalni……

4.2. Felelősségem tudatában kijelentem, hogy

*a)* életvitelszerűen a lakóhelyemen/a tartózkodási helyemen élek\*\* (a megfelelő rész aláhúzandó),

*b)* a közölt adatok a valóságnak megfelelnek.

Hozzájárulok a kérelemben szereplő adatoknak a szociális igazgatási eljárás során történő felhasználásához.

Kőszeg, ...............................................

|  |  |  |
| --- | --- | --- |
| ................................................................... | .................................................................. | |
| kérelmező aláírása | a háztartás nagykorú tagjainak aláírása | |
| \*A megfelelő rész aláhúzandó.  \*\* Ezt a nyilatkozatot csak abban az esetben kell megtenni, ha bejelentett lakó- és tartózkodási hellyel is rendelkezik.” | |